b'\n_START_ARTICLE_\nKontraceptinis pleistras\n_START_PARAGRAPH_\nKontraceptinis pleistras \xe2\x80\x93 gana nauja kontraceptin\xc4\x97 priemon\xc4\x97 moterims. Kontraceptinis pleistras kart\xc4\x85 per savait\xc4\x99 klijuojamas ant k\xc5\xabno. Jis yra k\xc5\xabno spalvos, labai plonas, 4,5 cm ilgio ir plo\xc4\x8dio. Kontraceptin\xc4\x97s med\xc5\xbeiagos pro od\xc4\x85 patenka tiesiai \xc4\xaf kraujotakos sistem\xc4\x85, aplenkdamos vir\xc5\xa1kinimo trakt\xc4\x85 ir kepenis. Naudojant pleistr\xc4\x85 \xc4\xaf organizm\xc4\x85 i\xc5\xa1skiriamas vienodas kontraceptik\xc5\xb3 kiekis kasdien._NEWLINE_Pleistro sud\xc4\x97tyje yra dviej\xc5\xb3 tip\xc5\xb3 hormonai: etinilestradiolis ir norelgestrominas. Jie pana\xc5\xa1\xc5\xabs \xc4\xaf moters organizmo gaminamus hormonus. Pleistr\xc4\x85 u\xc5\xbeklijavus ant k\xc5\xabno, kontraceptin\xc4\x97s med\xc5\xbeiagos pro od\xc4\x85 patenka \xc4\xaf kraujotakos sistem\xc4\x85. Jis klijuojamas ant pilvo, \xc5\xbeasto srityje, vir\xc5\xa1utin\xc4\x97s liemens dalies (i\xc5\xa1skyrus kr\xc5\xabtis), s\xc4\x97dmen\xc5\xb3. Pleistras klijuojamas t\xc4\x85 pa\xc4\x8di\xc4\x85 savait\xc4\x97s dien\xc4\x85.'